Jelaskan Pra-produksi dari The Avengers (filem 2012) dalam bahasa melayu

Menjelang bulan April 2010, Joss Whedon hampir melengkapkan perjanjian untuk mengarahkan filem ini dan untuk membuat perubahan skrip Penn. Beliau secara rasminya diumumkan pada bulan Julai 2010. Apabila Whedon menerima draf Penn, katanya kepada Feige beliau merasakan studio tidak "mempunyai apa-apa" dan mereka harus "berpura-pura draf ini tidak pernah berlaku". Whedon kemudiannnya menulis lima halaman untuk filem itu dan mencipta slogan "Avengers: Some Assembly Required". Marvel dengan cepat mula bekerja untuk menandatangani Whedon untuk menulis dan mengarah, hanya menetapkan bahawa beliau akan memasukkan Avengers menentang Loki, pertempuran antara hero di tengah-tengah, pertempuran menentang penjahat di akhir dan beliau menyiapkan filem itu untuk tayangan bulan Mei 2012.

Proses pemilihan pelakon berterusan pada tahun 2010 dengan penambahan Jeremy Renner, Mark Ruffalo, dan Clark Gregg. Ruffalo menggantikan Edward Norton, yang Marvel menolak untuk kembali. Pada bulan Ogos 2010, ia telah dilaporkan bahawa Paramount Pictures dan Marvel Studios merancang untuk memulakan penggambaran pada bulan Februari. Pada masa yang sama, ia telah diumumkan bahawa filem ini akan difilemkan dalam format 3D,. Pada bulan Oktober 2010, Studio Grumman di Bethpage, New York dan Studio Steiner di Brooklyn, Bandar Raya New York, diumumkan sebagai lokasi pengambaran, dengan pembinaan set dijadualkan bermula pada bulan November, Juga pada bulan itu, The Walt Disney Studios bersetuju untuk membayar Paramount sekurang-kurangnya $115 juta untuk hak pengedaran seluruh dunia untuk Iron Man 3 dan The Avengers. Perjanjian itu juga membenarkan Paramount untuk terus mengutip 8 peratus bayaran box office yang akan mereka dapat untuk mengedarkan filem dan kredit-penempatan marquee logo pengeluaran syarikat ke atas bahan pemasaran dan tajuk pembukaan filem itu. Sebagai keputusan itu, kredit pengeluaran skrin bertajuk "Marvel Studios presents in association with Paramount Pictures" walaupun filem ini adalah semata-mata milik, diedarkan, dibiayai, dan dipasarkan oleh Disney. Paramount Epix mengekalkan hak TV berbayar.

Pada bulan Disember 2010, Gabenor New Mexico, Bill Richardson dan presiden bersama Marvel Studios, Louis D'Esposito mengumumkan The Avengers akan menjalani pengambaran di Albuquerque, New Mexico, dengan fotografi utama dijadualkan pada bulan April sehingga September 2011. Sesetengah filem itu juga dijadualkan menjalani pengambaran di Michigan, tetapi rancangan untuk menjalani pengambaran di Detroit berakhir selepas Gabenor, Rick Snyder mengeluarkan cadangan bajet yang akan menghapuskan insentif cukai filem. Tiga bulan kemudian pada bulan Mac, Gabenor Ohio, John Kasich mengumumkan bahawa The Avengers akan menjalani pengambaran di Cleveland.

Pemilihan pelakon sampai ke peringkat akhir pada tahun berikutnya. Pada bulan Februari 2011, Cobie Smulders mendapat watak Maria Hill, selepas menyertai ujian skrin yang dijalankan oleh Marvel untuk watak ahli penting S.H.I.E.L.D. Barisan pelakon filem ini diperluas dengan Stellan Skarsgård, Paul Bettany, dan Gwyneth Paltrow.